

	EGYETEMI TANÁRI PÁLYÁZAT– ÉRTÉKELŐ LAP

	MŰVÉSZETEK TUDOMÁNYTERÜLET

	MAB-kód: E ……
	Pályázó neve, intézménye

	Értékelési szempontok
A pályázatban bemutatott felsőoktatási és tudományos teljesítmények értékelése során ugyanazon eredmény vagy teljesítmény kizárólag egy értékelési szempont alapján vehető figyelembe. Egy adott teljesítmény többszörös beszámítása vagy többszöri pontozása nem megengedett. Ez a szabály valamennyi értékelési szempont esetében irányadó, különös tekintettel az 1a.1. és az 1a.3. értékelési szempontra, az oktatási és kutatói munkásságot elismerő díjakra, valamint a tankönyvek és monográfiák értékelésére.

	I. FELSŐOKTATÁSI TEVÉKENYSÉG
	Összesen adható pontok száma: 100

	1a.1. Felsőoktatási tapasztalat
(teljesítési minimum: 10 pont, adható további pontok: 40 pont, összesen: 50 pont)
	Adható max. pont
	Adott pont

	Teljesítési minimum (10 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1a.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1a.1. értékelési kritérium összesített pontszáma nulla.
Legalább 800 - magyar vagy idegen nyelvű - tanóra munkahelyi vezető által igazolt oktatói tevékenység, bármely felsőoktatási intézményben.
Felsőoktatási tapasztalatként előadás, szeminárium, gyakorlat, konzultáció, továbbá heti két tanóra számolható el nyári gyakorlat, illetve szakképzési tutoriális tevékenység esetén, a résztvevő hallgatói létszámtól függetlenül.

	Adható további pontok (40 pont): 
Összesen (a teljesítési minimummal) 1000 tanóra 10 pont, összesen 1200 tanóra 20 pont, összesen 1400 tanóra 30 pont, összesen 1600 tanóra 40 pont.

Az oktatási igazolásnak tartalmaznia kell az elvégzett oktatói munka hallgatói véleményezésének értékelési eredményét legalább az elmúlt aktív öt évre vonatkozóan. Hallgatói vélemény hiányában a munkahelyi vezető értékelése elfogadható.
Az elmúlt aktív öt év alatt a pályázó utolsó öt, oktatási tevékenységgel érintett éve értendő. Az időszak meghatározásánál a külföldön végzett oktatási tevékenységet figyelembe kell venni.
A hallgatói értékelést ötfokozatú skálára átszámítva kell figyelembe venni. Eltérő értékelési rendszer alkalmazása esetén az intézmény által igazolt átszámítás vagy annak hiányában arányos megfeleltetés alkalmazandó.
Amennyiben a pályázó által elszámolt oktatási tevékenységhez nem áll rendelkezésre hallgatói vélemény vagy munkahelyi vezető igazolása, vagy készült hallgatói értékelés, de annak átlaga nem haladja meg a 3,50-et, e kategóriában összesen legfeljebb 15 adható további pont szerezhető.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.

A tanórák munkahelyi vezető általi igazolása helyett elfogadható az adott országban alkalmazott egyéb igazolási mód is (pl. a dékáni hivatal igazolása), a tanóra-számot adó kurzusok tételes felsorolásával a kurzus címe, az intézmény/kar/szak, az oktatás szintje (alap-, mester-, doktori képzés), valamint a dátum feltüntetésével.
Az elvégzett oktatói munka hallgatói véleményezése vonatkozásában az adott országban alkalmazott eljárások alapján megadott információkat kell figyelembe venni.

	Összesen (1a.1.)

	A teljesítmény szöveges értékelése, konkrétumokkal:




	1a.2. Hallgatók tanulmányi, tudományos/művészeti munkájának vezetése
(teljesítési minimum: 5 pont, adható további pontok: 5 pont, összesen 10 pont) 
	Adható max. pont
	Adott pont

	Teljesítési minimum (5 pont):
Teljesítési minimumfeltétel esetében kizárólag maximális vagy nulla pont adható.
Amennyiben az 1a.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1a.2. értékelési kritérium összesített pontszáma nulla.
Legalább 10 esetben diplomamunka/diplomaelőadás vagy szakdolgozat vezetője vagy legalább TDK dolgozat konzulense vagy nemzetközi szereplésre (pl.: verseny, kiállítás, fesztivál stb.) felkészítés 
(társkonzulens 0,5). 
Pontozás esetén a 0,5 érték felfelé kerekítendő.

Ugyanazon hallgató ugyanazon dolgozata csak egyszer számolható el. 
	5
	

	Adható további pontok (5 pont): 
Diplomamunka/diplomaelőadás/szakdolgozat vezetői/konzulensi szerep vagy TDK-dolgozat témavezetői szerep/nemzetközi szereplésre felkészítés: 0,5 pont/1 db. 
Díjazott OTDK-dolgozat (I-III. helyezés, különdíj): 2 pont/db. 
Pro Scientia kitüntetést elnyert OTDK-dolgozat témavezetője: 3 pont/db.
OTDT Mestertanár aranyérem: 5 pont. 

(Társkonzulens 0,5 pont; a 0,5 pont felfelé kerekítendő.)

Közös oktatói-hallgatói szakcikk MAB által minősített folyóiratban: 
a) a MAB nemzetközi Egyetemi részfolyóiratlistáján szereplő A osztályú folyóirat: 4 pont/darab, B osztályú: 3 pont/darab, C osztályú: 2 pont/darab, D osztályú: 1 pont/darab,
b) a MAB magyar nyelvű Egyetemi részfolyóiratlistáján szereplő A osztályú folyóirat: 2 pont/darab, B osztályú: 1,5 pont/darab, C osztályú: 1 pont/darab, D osztályú: 0,5 pont/darab, 2 pont
Ha az adott tudományterületen nincs MAB magyar nyelvű Egyetemi részfolyóiratlista, akkor a magyar nyelvű szakmai lektorált folyóiratban 1 pont/darab.

Közös oktatói-hallgatói szakcikknek minősül az a publikáció, amelynek elkészítésében a társszerző a kutatási tevékenység végzése során vagy a kézirat megjelenéséig igazoltan hallgatói jogviszonnyal rendelkezett. A hallgatói jogviszony igazolt az által is, ha a publikációban a társszerző hallgatóként került feltüntetésre.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.

A magyar pályázóval azonos feltétel, azzal az eltéréssel, hogy a TDK tevékenység kiváltható más hasonló, hallgatók tudományos és kutatói munkáját segítő tehetséggondozási tevékenységgel.

	Összesen (1a.2.)

	A teljesítmény szöveges értékelése, konkrétumokkal:




	1a.3. Graduális és/vagy posztgraduális, továbbá a felsőoktatás képzési szintjeinek bármelyikén szervezett előadás, gyakorlat, szeminárium tartása idegen nyelven.
(teljesítési minimum: 5 pont, adható további pontok: 5 pont, összesen: 10 pont) 
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1a.3. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1a.3. értékelési kritérium összesített pontszáma nulla.
A pályázat benyújtásának időpontjáig legalább 80 idegen nyelvű (a nemzetközi tudományos kommunikáció szempontjából releváns) tanóra munkahelyi vezető által igazolt oktatói tevékenység (beleértve a külföldi vendégtanári meghívást).
Idegen nyelvű felsőoktatási tapasztalatként elszámolható például Erasmus Mobility, Pannónia Ösztöndíj Program, vendégtanári meghívás, nyári/téli egyetem kurzusai, igazolt előadásai is.
Az adott felsőoktatási intézményben vállalt nyelvoktatás nem számít bele az idegen nyelvű oktatásba (alap tanóra számba számolható el).

	Adható további pontok (5 pont): 
További 80 tanóra oktatási tevékenység (arányosítva 1-5 pont között). Az adott felsőoktatási intézményben vállalt nyelvoktatás nem számít bele az idegen nyelvű oktatásba (alap tanóra számba számolható el).

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
Angol anyanyelvű külföldi pályázó esetében másik nyelven nem követelmény előadás, gyakorlat, szeminárium tartása.
A nem angol anyanyelvű külföldi pályázó esetében az elszámolt idegen nyelvű órák nyelve nem egyezhet meg a pályázó anyanyelvével.

	Összesen (1a.3.)

	A teljesítmény szöveges értékelése, konkrétumokkal:




	1b.1. Oktatásfejlesztési és oktatásszervezési tevékenység, eredményesség
(teljesítési minimum: 5 pont, adható további pontok: 10 pont, összesen: 15 pont)
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1b.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1b.1. értékelési kritérium összesített pontszáma nulla.
Legalább egy tantárgy felelőse a munkahelyi vezető által igazolva.

	Adható további pontok (10 pont):
a) innovatív tematikák/új módszerek bevezetése, új hazai és/vagy külföldi képzési és tantárgyi program kidolgozása (1 pont/tematika, módszer vagy program, de max. 4 pont);*
b) további tantárgy felelőse vagy érdemi részvétel tantárgy fejlesztésében (1 pont/tantárgy vagy 0,5 pont/tantárgyfejlesztés, de max. 4 pont);**
c) szakfelelős, szakirányfelelősi megbízatás (4 pont/szakfelelősség); 
d) oktatásszervezési vagy vezetői tapasztalat (max. 4 pont): rektorhelyettes (4 pont), tanszékvezető (2 pont), intézetigazgató (3 pont), doktori iskola, habilitációs tanács titkára, programvezetője (2 pont), kari vezető (dékán, dékánhelyettes) (4 pont), egyetemi, kari oktatási vagy oktatásszervezési bizottságok elnöki/titkári/tagi feladatai (1 pont/pozíció);
e) az oktatói eredményesség szakmai elismerése, kiváló oktatást elismerő értékelések, oktatásért kapott elismerések, díjak, kitüntetések, oktatóként elnyert pályázatok (OTDT mestertanári-díj az 1a.2. pontnál számolható el) (1 pont/díj, de max. 4 pont)
f) a MAB-nál végzett szakértői tevékenység és a MAB által elfogadott szakértői vélemény (a MAB által kiadott teljesítésigazolással igazoltan): 1 pont/3 közreműködés képzésértékelési vagy akkreditációs eljárásban, összesen max. 3 pont szerezhető ezzel a tevékenységgel.

*Innovatív tematika vagy új oktatási módszer alatt különösen új tananyagstruktúra, új oktatásszervezési megoldás, digitális vagy hibrid oktatási módszer, projektalapú vagy problémamegoldó oktatási forma, valamint egyéb, az intézmény korábbi oktatási gyakorlatához képest újdonságot jelentő, dokumentált oktatásfejlesztési megoldás értendő.

**Érdemi részvételnek tekinthető különösen minden olyan dokumentált közreműködés, amely a tantárgy tartalmának, szerkezetének, oktatási módszertanának vagy értékelési rendszerének fejlesztésére irányul.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
A szakfelelősi és szakirányfelelősi megbízatás helyettesíthető egyéb program-, kurzus-, ill. projektvezetői, vagy program-, kurzus-, ill. projektszervezői tevékenységgel. 

(A kutatási/fejlesztési/innovációs pályázati részvétel azonban nem itt, hanem a tudományos tevékenységhez kapcsolódóan, a 2b.1 pontban érvényesítendő.)

	Összesen (1b.1.)

	A teljesítmény szöveges értékelése, konkrétumokkal:




	1b.2. Tankönyv-, tananyagírási tevékenység, eredményesség
(teljesítési minimum: 10 pont, adható további pontok: 5 pont, összesen: 15 pont)
	Adható max. pont
	Adott pont

	Teljesítési minimum (10 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1b.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1b.2. értékelési kritérium összesített pontszáma nulla.
A pályázó által 
A) a tankönyv definíció alá tartozó műben/művekben összesen legalább 6 ív/min. 90 oldal terjedelemben kell szerzőként közreműködnie, 
VAGY 
B) az adott művészeti ág tudományos, művészeti, esztétikai, kutatási, illetve történeti ismereteit rendszerezett módon közvetítő minden olyan írásos, vizuális, meghallgatható vagy egyéb módon érzékelhető (analóg vagy digitális formátumú) oktatási anyag, amely támogatja a hallgatók tanulását a tervezési gyakorlat terén és megjelölték tananyagként tantárgyleírásban és összességében legalább egy tanulmányi félévnyi tananyagot képeznek, 
VAGY
C) legalább 10 heti tanegységből álló digitális kurzusmodul (a kurzusmodul az alábbiakból állhat: oktató videó, dia-prezentáció, digitális olvasmány, magyarázó szöveg, feladatok, önellenőrző teszt, vagy ezek kombinációja), amelyet tananyagként megjelöltek a tantárgyleírásban.

Tankönyv definíciója:
a) legalább 8 ív/min. 120 oldal terjedelmű elektronikus vagy nyomtatott könyv,
b) Nemzetközi Szabványos Könyvazonosítóval (ISBN) rendelkezik (2028-tól megjelenő könyvek esetén DOI számmal rendelkezik),
c) tudományos fokozattal rendelkező bíráló által szakmailag lektorált,
d) 2028-tól megjelenő tankönyvek esetén végjegyzeti/lábjegyzeti/szövegközi hivatkozást és szakirodalmi jegyzéket tartalmazó
e) oktatási céllal készült, vagyis egy felsőoktatási intézmény adott tantárgya esetében tananyagként kerüljön meghatározására,
f) az érintett tudományterület adott téma szempontjából jelentős főbb szakirodalmi munkáit, s ahol ez releváns gyakorlatát feldolgozó mű,
g) 2028-tól megjelenő tankönyvek esetén tartalmi kritériumként: bemutatja a téma meghatározó tudományos vitáit, röviden ismertetve a fő érveket és ellenérveket, elősegítve ezzel a különböző álláspontok gyakorlati következményeinek megértését. 
f) és g) pontokat kizárólag abban az esetben kell alkalmazni, amikor elméleti művészeti kérdéseket feldolgozó tankönyvről van szó.

	Adható további pontok (5 pont): 
A tankönyv kategóriának megfelelő minden további 1 ív /15 oldal további 1 pontot jelent, 

további egy, az adott művészeti ág tudományos, művészeti, esztétikai, kutatási, illetve történeti ismereteit rendszerezett módon közvetítő minden olyan írásos, vizuális, meghallgatható vagy egyéb módon érzékelhető (analóg vagy digitális formátumú) oktatási anyag szerzője, amely támogatja a hallgatók tanulását a tervezési gyakorlat terén és megjelölték tananyagként tantárgyleírásban és összességében legalább egy tanulmányi félévnyi tananyagot képeznek (5 pont), 

további, legalább 10 heti tanegységből álló digitális kurzusmodul szerzője (5 pont).

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.

Tankönyvként értelmezendő: a pályázó országa szerint tankönyvkategóriába sorolt mű. Az oktatási anyagok „tantárgyleírásban tananyagként megjelölése” feltétel helyett elfogadható az adott tananyag felhasználását alátámasztó igazolás.

	Összesen (1b.2.)

	A teljesítmény szöveges értékelése, konkrétumokkal:




	I.
	Felsőoktatási tevékenység mindösszesen:

	II. TUDOMÁNYOS/MŰVÉSZETI TEVÉKENYSÉG 
	Összesen adható pontok száma: 100

	2a.1. Kiemelkedő tudományos/művészeti, kutatói tevékenység (a pályázat MAB-hoz történő benyújtásáig elért teljesítmény) 
(teljesítési minimum: 10 pont; adható további pont: 40 pont, összesen: 50 pont)
A pályázat benyújtását legfeljebb 10 évvel megelőzően MTA doktora címet szerzett pályázók esetében a kiemelkedő tudományos, kutatói munkásságra vonatkozó kritériumokat (értékelőlap 2a.1. pontja) teljesítettnek kell tekinteni és maximális (10+40) ponttal kell értékelni.
Szakcikknek elfogadható az egyszerzős cikkeken túl többszerzős szakcikk is. Mind az egyedüli szerzőség, mind az első-, utolsó- és levelező szerzőség esetében a szerzőségi aránytól függetlenül a szakcikk teljes szakcikként kerül elfogadásra. A négy vagy négynél több szerzővel megjelent cikkek az értékelés során 1/3 arányban kerülnek figyelembevételre. Amennyiben a szerzői arányok nem rögzítettek, akkor a monográfiák esetében a pontszám a szerzők számának arányában vehetők figyelembe.
Ha a pályázó szakterülete szempontjából releváns MTA folyóiratlistán szereplő lektorált folyóiratok nincsenek A–D kategóriába sorolva, akkor a MAB MTA részfolyóiratlistán:
· a 2026. évben és előtte megjelent közlemények a 2026. szeptember 25. napjának megfelelő MTMT-állapot szerinti értékkel,
· a 2027. és 2028. években megjelent szakcikkek esetében „B” kategóriában,
· a 2029. évben és azt követően megjelent közlemények esetén „D” kategóriában
jelennek meg.
	Adható max. pont
	Adott pont

	Teljesítési minimum (10 pont):
Teljesítési minimumfeltétel esetében kizárólag maximális vagy nulla pont adható.
Amennyiben az 2a.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2a.1. értékelési kritérium összesített pontszáma nulla.
Publikációs tevékenység
Legalább 2 db művészeti alkotás esetén a nemzetközi elismertséget bizonyító, ún. 2a.1 szakmai dokumentáció bemutatása szükséges, amely a portfólió mellékletét képezi. 
A portfólió informatív, dokumentatív módon kiegészítve mutassa be a művészi életutat. A portfólió szövegesen és illusztratív (pl. képi) eszközökkel mutassa be a művészi életutat.

A portfólió kötelező elemei:
- teljes szakmai életrajz, benne
- teljes műjegyzék, 
- részletesen bemutatva a teljesítési minimum és a további adható pontok szempontjából kiemelt művészeti alkotásokat,
- az oktatási teljesítményre vonatkozó adatok,
- közéleti szerepvállalás,
- díjak és elismerések,
- hazai vagy külföldi publikációk (amennyiben ilyennel rendelkezik).

A 2a.1 szakmai dokumentációban a nemzetközi elismertséget alátámasztó adatok például: 
- a portfólió részét képező legalább 2 kiemelt művészeti alkotáshoz igazoltan kapcsolódó fesztivál, kiállítás, koncert, előadás, bemutató, CD és egyéb adathordozóra történő rögzítés, katalógus, művészeti album, kurátori tevékenység, nemzetközi tervpályázaton elért eredmények, versenyeredmények, műre vonatkozó elemzések, kritikák, forgalmazási, nézettségi siker, ösztöndíj stb.
- a portfólió részét képező legalább 2 kiemelt művészeti alkotás közvetlen bizonyítható hatása az oktatási teljesítményre;
- a portfólió részét képező legalább 2 kiemelt művészeti alkotáshoz közvetlenül kapcsolódó díjak és elismerések, az életműdíjak kivételével.

A 2a.1 szakmai dokumentáció és amennyiben van, úgy a portfólió értelemszerűen alkalmazandó a művészettudomány tudományágban. A 2a.1 szakmai dokumentáció részét képezhetik a publikációk, közlemények és előadások, valamint az egyéb művészetközvetítő tevékenységek is.

Az azonos művészeti ágban folytatott kollektív alkotói tevékenység teljesítmény arányosan vehető figyelembe. A teljesítményarány megállapítását igazolja az alkotótársak hozzájárulási arányról szóló közös nyilatkozata. Nyilatkozat hiányában a pályázó az adott művészeti alkotáshoz nyújtott egyéni hozzájárulását részletesen ismertesse.
Az eltérő művészeti ágakból fakadó közös alkotás mindegyik művészeti ág esetén önálló teljesítménynek tekinthető. 

Az alkotói teljesítményt az MTMT adatbázis alapján szükséges igazolni.

	Adható további pontok (40 pont): 

Publikációs tevékenység:
További, a teljesítési minimumon felüli, nemzetközi elismertséggel bíró művészeti alkotás: 5 pont/alkotás 

A hazai elismertséggel készített alkotás 2,5 pont/alkotás

Építőművészet esetén: 
nemzetközi elismertséggel bíró tervpályázat: 4,0 pont/tervpályázat; 
hazai elismertséggel készített tervpályázat 2,0 pont/tervpályázat
	40
	

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
Külföldi pályázó esetében nem elvárt a magyar nyelvű publikációs feltétel.

	Összesen (2a.1.)

	A teljesítmény szöveges értékelése, tudománymetriai adatokkal vagy más elismerési / hivatkozási konkrétumokkal:




	2a.2. Fiatal oktatók, tanársegédek tudományos/művészeti munkájának vezetése, témavezetői részvétel doktori képzésben 
(teljesítési minimum: 10 pont; adható további pont: 20 pont, összesen: 30 pont)
	Adható max. pont
	Adott pont

	Teljesítési minimum (10 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 2a.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2a.2. értékelési kritérium összesített pontszáma nulla.
Legalább egy fokozatot szerzett és igazolt (a doktori.hu oldalon megjelenő) doktori hallgató témavezetője, vagy két ilyen doktori hallgató társtémavezetője, azzal, hogy azon művészeti ágaknál, ahol nincs doktori képzés a tudományos utánpótlás nevelésben folytatott, egyéb igazolt tevékenysége vehető figyelembe. A teljesítési minimum ebben az esetben legalább 2 fő hallgató esetében kifejtett ilyen tevékenység során tekinthető teljesítettnek.

	Adható további pontok (20 pont): 
További fokozatot szerzett doktori hallgató: 5 10 pont/fő 
Igazolt posztdoktor irányítás: 3 pont/fő
Doktori fokozatot szerzett hallgató pontszámán felül további - doktori.hu oldalon nyilvántartott (vagy az egyetem által igazolt) - aktuálisan témavezetett doktorandusz és/vagy abszolutóriumot szerzett doktorjelölt: 3 pont/fő 
PhD/DLA és habilitáció hivatalos bírálói (opponensi) minőség: 1 pont/cselekmény

Társtémavezetés esetén a teljesítés a fenti pontszámok felével vehető figyelembe.
Azon művészeti ágaknál, ahol nincs doktori képzés a tudományos utánpótlás nevelésben folytatott, további igazolt tevékenység értelemszerűen és arányosan vehető figyelembe a további adható pontok számításánál.

	Összesen (2a.2.)
	30
	

	A teljesítmény szöveges értékelése, konkrétumokkal:




	2b.1. Kutatásszervezési tapasztalat, eredményesség 
(teljesítési minimum: 5 pont; adható további pont: 5 pont, összesen: 10 pont)
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 2b.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2b.1. értékelési kritérium összesített pontszáma nulla.
Rangos (itthon vagy külföldön tartott) művészeti szervezetben, művészeti fesztiválon (tervpályázat zsűrijében) vagy más rendezvényen betöltött funkció (elnök, elnökségi tag, főszervező, rendező, kurátor) 1 pont/hazai funkció
2 pont/nemzetközi funkció 

	Adható további pontok (5 pont): 
További rangos (itthon vagy külföldön tartott) művészeti szervezetben, művészeti fesztiválon (tervpályázat zsűrijében) vagy más rendezvényen betöltött funkció (elnök, elnökségi tag, főszervező, rendező, kurátor) 1 pont/hazai funkció
2 pont/nemzetközi funkció 
	5
	

	Összesen (2b.1.)

	A teljesítmény szöveges értékelése, konkrétumokkal:




	2b.2. Hazai és nemzetközi elismertség 
(teljesítési minimum: 8 pont; adható további pont: 2 pont, összesen: 10 pont)
I. Kategória (10 pont): Kossuth-díj
II. Kategória (8 pont): A Nemzet Színésze; Balázs Béla-díj; Balogh Rudolf-díj; Bartók-Pásztory díj; Blattner Géza-díj; Erkel Ferenc-díj; Ferenczy Noémi-díj; Herczeg Ferenc-díj; Jászai Mari-díj; József Attila-díj; Kós Károly Életmű-díj; Liszt Ferenc-díj; Magyar Köztársaság Babérkoszorúja díj; Magyar Köztársaság Érdemes Művésze díj; Magyar Köztársaság Kiváló Művésze díj; Magyarország Érdemes Művésze-díj; Magyarország Kiváló Művésze-díj ; Munkácsy Mihály-díj; Prima és Prima Primissima díj; Pro Architectura díj; Szabolcsi Bence-díj; Ybl Miklós-díj
III. Kategória (4 pont): A Magyar Állami Operaház Mesterművésze; A Nemzeti Színház örökös tagja; Aase-díj; Apáczai Csere János-díj; Balogh Rudolf-díj; Bánffy Miklós-díj; Bubik István-díj; Budapest Építészeti Nívódíja; Domján Edit-díj; Esterházy Art Award; Év Háza szakmai fődíja; Gobbi Hilda-díj; Hevesi Sándor-díj; Honthy-díj; ICOMOS-díj; Junior Prima-díj; Kállai Ferenc-életműdíj; Kálmán Imre-emlékplakett; Kassák kortárs művészeti díj; Kotsis Iván-érem; Közszolgálati média nívódíjai (Magyar Rádió, Magyar Televízió); Leopold Bloom-Képzőművész Díj; Magyar Filmkritikusok Díja; Magyar Mozgókép Mestere; Magyar Művészetért díjasok; Márai Sándor-díj; Mensáros László-díj; Mészöly Miklós-díjasok; Molnár Péter-díj; Möller István-emlékérem; Művészeti Alap Irodalmi Díjasok; Nádasdy Kálmán-díj; Nagy Bálint-díj; Németh Lajos-díj; Népművészet Ifjú Mestere-díj; Országos színházi fesztivál díjak, Poszt, Oszt; Őze Lajos-díj; Páger Antal-színészdíj; Paulay Ede-díj; Pécsi Ildikó-emlékdíj; Prima Primissima díj; Psota Irén-díj; Ráday Mihály-díj; Rajz János-díj; Rátonyi Róbert-díj; Ruttkai Éva-emlékdíj; Sára Sándor-díj; Seregi László-díj; Sinkovits Imre-díj; Soós Imre-díj; Szabó Lőrinc irodalmi díjasok; Szabó Magda-díj; Székely Mihály-emlékplakett; Szeleczky Zita-emlékgyűrű; Szepes Mária-díj; Szépíró-díjasok; Színikritikusok Díja; Sztankay István-díj; Táncsics Mihály-díj; Tolnay Klári-díj; Tompos Kátya-díj; Venczel Vera-emlékdíj; Vígszínház-díj; Weöres Sándor-díj (Szombathely); Zelk Zoltán-díjasok.

	Adható max. pont
	Adott pont

	Teljesítési minimum (8 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 2b.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2b.2. értékelési kritérium összesített pontszáma nulla.
1 db, a Művészeti díjak jegyzékében felsorolt, I. vagy II. kategória szerinti díj. Külföldi vagy regionális díjak elismerése egyedi elbírálás alapján lehetséges.

	Adható további pontok (2 pont): 
További, a Művészeti díjak jegyzékében felsorolt I-III. kategória szerinti díj. Külföldi vagy regionális díjak elismerése egyedi elbírálás alapján lehetséges.

	Összesen (2b.2.)

	A teljesítmény szöveges értékelése, konkrétumokkal:




	II.
	Tudományos/művészeti tevékenység mindösszesen:
	100
	



	
	
	
	

	Maximálisan adható pont:
200
	Mindösszesen adott pont:
	I.
Felsőoktatási tevékenység
	II.
Tudományos/művészeti tevékenység
	I.+II.
Mindösszesen

	
	
	
	
	

	A pályázó kinevezésének támogatásához szükséges minimális pontszám: 160.
A pályázat támogatott, ha a pályázó elérte a minimális pontszámot.
A pályázat nem támogatott, ha a pályázó nem érte el a minimális pontszámot.

	Támogatott / Nem támogatott
(a megfelelő aláhúzandó)




[image: A képen szöveg, Betűtípus, tervezés látható

Automatikusan generált leírás]	Az ETKR-hez tartozó Értékelő lap
Hatályos: 2027. január 1. napjától

A SÁRGA HÁTTÉRREL JELÖLT MEZŐK KITÖLTENDŐK!

